विदेशी शिक्षा को सदैव ऊँचा माना गया है। जबकि भारतीय शिक्षा के स्तर को निम्न माना जाता है। प्रवासी भारतीय लोग इस हीन भावना के शिकार हो जाते हैं। इस ज्वलंत समस्या को सुषम बेदी ने ’लौटना’ उपन्यास के माध्यम से स्पष्ट किया है। मीरा भारत से पीएचडी करके विदेश जाती है परन्तु यूनिवर्सिटी के प्रोफेसर उसे कहते हैं देखो, हिन्दुस्तान से पीएचडी कर लेना कोई बड़ी बात नहीं। ’’यह सुनकर मीरा का सारा आत्मविश्वास जड़ से हिल गया अपनी भारतीय शिक्षा को लेकर एक अजीब हीन भाव उत्पन्न हो गया। मन में कहीं बैठता जा रहा था कि उसकी अर्जित विद्या यहाँ के स्तर से हीन है।’’ ३